**Էդեն Գոլան** (եբրայերեն՝ עדן גולן‎, հոկտեմբերի 5, 2003(2003-10-05), Կֆար Սավա, Իսրայել), իսրայելցի երգչուհի, Իսրայելի ներկայացուցիչը՝ Եվրատեսիլ 2024 երգի մրցույթում։

Կենսագրություն
--------------

 Էդեն Գոլանը «Ձայնը: Երեխաներ» շոուի եզրափակիչում (2018)
Ծնվել է Կֆար Սավա քաղաքում՝ 2003 թվականի մայիսի 10-ին։ Մանկության տարիներին հոր աշխատանքի հետ կապված՝ ծնողների հետ տեղափոխվել է Մոսկվա, որտեղ անցկացրել է 13 տարի։ Նրա հայրը՝ Էդդին ծագումով լատվիացի հրեա է, իսկ մայրը՝ Օլգան ուկրաինացի հրեա։ Էդենն ունի կրտսեր եղբայր՝ Շոնը։ Պապը՝ Յուրի Գոլան ավարտել է Մոսկվայի պետական համալսարանի ժուռնալիստիկայի ֆակուլտետը և աշխատել «Սովետական երիտասարդություն» թերթում։

Ըստ Էդենի՝ նա հակասական զգացումներ է ունեցել Ռուսաստանում գտնվելու վերաբերյալ։ Նա մի կողմից երախտապարտ է իր երգարվեստի մեկնարկի համար, բայց միևնույն ժամանակ անհարմար էր զգում հակասեմականության հաճախակի դրսևորումների պատճառով։

2015 թվականին մասնակցել է «Մանկական Եվրատեսիլ 2015»-ի ընտրությանը։ Եզրափակչում զբաղեցրել է 5-րդ հորիզոնականը՝ վաստակելով 22 միավոր (8 միավորով պակաս՝ հաղթող Միխայիլ Սմիրնովից)։

2016 թվականին ելույթ է ունեցել Ղրիմում կայացած մանկական «Նոր ալիքում», որտեղ Նյուշայի հետ զուգերգով կատարելով է «Вою на Луну» երգը։

2018 թվականին Էդենը դարձել է «Ձայնը։ Երեխաներ» շոուի հինգերորդ եթերաշրջանի եզրափակիչ փուլի մասնակից (Պելագեայի թիմ)։

Համագործակցում է Ինոն Յահելի հետ։

Նախապատրաստվելով «Եվրատեսիլ 2024» երգի մրցույթին՝ Իսրայելի հեռարձակման կորպորացիան որոշել է ևս մեկ անգամ ընտրել Իսրայելի ներկայացուցիչ մրցույթի համար՝ համագործակցելով «Keshet 12» հեռուստաալիքի և «The Next Star»-ի հետ։ Էդեն Գոլանը հաղթել է շոուի բոլոր փուլերը՝ վերջին օրը կատարելով Ուիթնի Հյուսթոնի «I Have Nothing» երգը և արդյունքում ընտրվել է Շվեդիայում անցկացվող մրցույթի եզրափակիչ փուլում երկիրը ներկայացնելու համար։ Ավելի ուշ որպես մրցույթային երգ ընտրվել է «Hurricane»-ը։

Ըստ «Time Out» ամսագրի իսրայելական տարբերակի հրապարակախոս Ավիշայ Սելայի, որը կանխատեսել էր Գոլանի մասնակցությունը Եվրատեսիլին՝ «նա ունակ է երգել նույնիսկ հեռախոսային գիրքը»։

Սկավառակագրություն
------------------

### Սինգլներ

* *Ghost Town* (2022)
* *Let Me Blow Ya Mind* (2022)
* *Taxi* (2023)
* *Dopamine* (2023)

Ծանոթագրություններ
------------------

* Տեսաձայնային նյութեր Վիքիպահեստում

1. 1 2
2. 1 2  Եբրայերեն Վիքիպեդիա (երբ.) — 2003.
3. ↑  «מרגישה שאני צריכה להוכיח את הישראליות שלי, אבל אין מה להוכיח. אני הכי ישראלית שיש». *mako.co.il* (եբրայերեն).
4. ↑  «Эден Голан. Команда Пелагеи» (rus). Первый канал. `{{cite web}}`: Italic or bold markup not allowed in: `|publisher=` (օգնություն)CS1 սպաս․ չճանաչված լեզու (link)
5. ↑  «עדן גולן בראיון: «אני רוצה לייצג את המדינה שלי בגאווה»». *EuroMix* (եբրայերեն).
6. ↑  «הכוכב הבא-פרק 20: עדן גולן נבחרה שוב לביצוע הטוב ביותר» (եբրայերեն). EuroMix. 2024 թ․ հունվարի 31. `{{cite web}}`: Italic or bold markup not allowed in: `|publisher=` (օգնություն)
7. ↑  «גמר הכוכב הבא :נחשפו 4 השירים והחלה ההצבעה בדרך לאירוויזיון». *ice.co.il* (եբրայերեն). Վերցված է 2024 թ․ փետրվարի 6-ին.
8. ↑  Zeikner, Avi (2024 թ․ փետրվարի 6). «עדן גולן תייצג את ישראל באירוויזיון 2024». *EuroMix* (եբրայերեն). Վերցված է 2024 թ․ փետրվարի 6-ին.
9. ↑  «גמר "הכוכב הבא": נחשפו 4 השירים והחלה ההצבעה בדרך לאירוויזיון». *ice.co.il* (եբրայերեն). 2024 թ․ փետրվարի 5. Վերցված է 2024 թ․ փետրվարի 6-ին.
10. ↑  «הדרך לאירוויזיון: הכוכב הבא מתכוננת לשעמם את אירופה למוות». *Time Out Israel* (եբրայերեն). Վերցված է 2024 թ․ փետրվարի 2-ին.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Apple Music · Ինստագրամ · Last.fm · Spotify · ՏիկՏոկ · ՅուԹյուբ |
|  |
| Թեմատիկ կայքեր | Internet Movie Database · MusicBrainz |
|  |
| Չափորոշչային վերահսկողություն | GND: 1323036164 |

 |